b'\n_START_ARTICLE_\nJota de Paragua\n_START_PARAGRAPH_\nAng Jota de Paragua (bigkas: pah-RAHG-wah) ay isang sayawing Maria Clara. Ipinakikita sa sayawing ito ang malakas na impluwensiya ng Zapateados o galaw ng paa, ng Lobrados o galaw ng braso, at ng Sevillana, ang istilo ng pananamit. Sa galaw at indak, iwinawagayway ng mga kadalagahan ang kanilang mga bandana, habang walang humpay sa pagtugtog ang mga kalalakihan ng kanilang mga kastanetang nakakabit sa magkakabilang dulo ng mga daliri.'